作者：葛长庚
词牌/韵律：贺新郎

paragraphs: 倚剑西湖道。
望弥漫、苍葭绿苇，翠芜青草。
华表凄凉市朝古，极目暗伤怀抱。
秋色与、芰荷俱老。
桂棹兰舟聊遣兴，仗金风、吹使芙蓉破。
柳阴里，堪少坐。
衷肠底事君知那。
要繁弦急管，又且沈酣则个。
烟水冥茫黄叶断，嘹唳数声雁过。
醉归去、山寒云暮。
整日消闲镇来往，问城南、老树知渠麽。
黄鹤氅，青纱帽。